CELEX: 32013L0023
Language: da
Date: 2013-05-13 00:00:00
Title: Rådets direktiv 2013/23/EU af 13. maj 2013 om tilpasning af visse direktiver vedrørende finansielle tjenesteydelser på grund af Republikken Kroatiens tiltrædelse

10.6.2013   
            
            
               DA
            
            
               Den Europæiske Unions Tidende
            
            
               L 158/362
            
         RÅDETS DIREKTIV 2013/23/EU
   af 13. maj 2013
   om tilpasning af visse direktiver vedrørende finansielle tjenesteydelser på grund af Republikken Kroatiens tiltrædelse
   RÅDET FOR DEN EUROPÆISKE UNION HAR —
   under henvisning til traktaten om den Europæiske Unions funktionsmåde,
   under henvisning til traktaten om Kroatiens tiltrædelse, særlig artikel 3, stk. 4,
   under henvisning til akten om Kroatiens tiltrædelse, særlig artikel 50,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               I artikel 50 i akten om Kroatien tiltrædelse fastsættes det, at hvis retsakter vedtaget af institutionerne før tiltrædelsen kræver tilpasning på grund af tiltrædelsen, og de nødvendige tilpasninger ikke er indeholdt i den nævnte tiltrædelsesakt eller i bilagene hertil, vedtager Rådet, der træffer afgørelse med kvalificeret flertal på forslag af Kommissionen, de fornødne retsakter, hvis den oprindelige retsakt ikke er vedtaget af Kommissionen.
            
         
               (2)
            
            
               I slutakten fra den konference, hvor traktaten om Kroatiens tiltrædelse blev udfærdiget og vedtaget, blev det anført, at de høje kontraherende parter var nået til politisk enighed om en række tilpasninger af retsakter vedtaget af institutionerne, som er nødvendige på grund af tiltrædelsen, og Rådet og Kommissionen blev opfordret til at vedtage disse tilpasninger inden tiltrædelsen, om nødvendigt suppleret og ajourført for at tage hensyn til udviklingen i gældende EU-ret.
            
         
               (3)
            
            
               Direktiv 73/239/EØF (1), 2002/83/EF (2), 2005/68/EF (3) og 2009/138/EF (4) bør derfor ændres i overensstemmelse hermed —
            
         VEDTAGET DETTE DIREKTIV:
   Artikel 1
   Direktiv 73/239/EØF, 2002/83/EF, 2005/68/EF og 2009/138/EF ændres som anført i bilaget til nærværende direktiv.
   Artikel 2
   1.   Medlemsstaterne vedtager og offentliggør senest på datoen for Kroatiens tiltrædelse af Unionen de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser.
   De anvender disse love og bestemmelser fra datoen for Kroatiens tiltrædelse af Unionen.
   Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
   Artikel 3
   Dette direktiv træder i kraft med forbehold af ikrafttrædelsen af traktaten om Kroatiens tiltrædelse og da på datoen herfor.
   Artikel 4
   Dette direktiv er rettet til medlemsstaterne.
   
      Udfærdiget i Bruxelles, den 13. maj 2013.
      
         
            På Rådets vegne
         
         S. COVENEY
         
            Formand
         
      
   
   
      (1)  Rådets første direktiv 73/239/EØF af 24. juli 1973 om samordning af de administrativt eller ved lov fastsatte bestemmelser om adgang til udøvelse af direkte forsikringsvirksomhed bortset fra livsforsikring (EFT L 228 af 16.8.1973, s. 3).
   
      (2)  Europa-Parlamentets og Rådets direktiv 2002/83/EF af 5. november 2002 om livsforsikring (EFT L 345 af 19.12.2002, s. 1).
   
      (3)  Europa-Parlamentets og Rådets direktiv 2005/68/EF af 16. november 2005 om genforsikringsvirksomhed (EUT L 323 af 9.12.2005, s. 1).
   
      (4)  Europa-Parlamentets og Rådets direktiv 2009/138/EF af 25. november 2009 om adgang til og udøvelse af forsikrings- og genforsikringsvirksomhed (Solvens II) (EUT L 335 af 17.12.2009, s. 1).
   
      BILAG
      
                  1.
               
               
                  I artikel 8, stk. 1, litra a), i direktiv 73/239/EØF tilføjes følgende:
                  
                              »—
                           
                           
                              for Republikken Kroatien: »dioničko društvo«, »društvo za uzajamno osiguranje«.«
                           
                        
            
                  2.
               
               
                  I direktiv 2002/83/EF foretages følgende ændringer:
                  
                              a)
                           
                           
                              I artikel 6, stk. 1, litra a), indsættes følgende efter angivelsen for Den Franske Republik:
                              
                                          »—
                                       
                                       
                                          for Republikken Kroatien: »dioničko društvo«, »društvo za uzajamno osiguranje««.
                                       
                                    
                        
                              b)
                           
                           
                              I artikel 18, stk. 3, indsættes efter femte led følgende:
                              
                                          »—
                                       
                                       
                                          1. juli 2013 for selskaber, der er meddelt tilladelse i Kroatien, og«.
                                       
                                    
                        
            
                  3.
               
               
                  I bilag I til direktiv 2005/68/EF indsættes følgende efter angivelsen for Den Franske Republik:
                  
                              »—
                           
                           
                              for Republikken Kroatien: »dioničko društvo««.
                           
                        
            
                  4.
               
               
                  I direktiv 2009/138/EF foretages følgende ændringer:
                  
                              a)
                           
                           
                              I artikel 73, stk. 5, første afsnit, indsættes følgende litra:
                              
                                          »ea)
                                       
                                       
                                          1. juli 2013 for selskaber, der er meddelt tilladelse i Kroatien«.
                                       
                                    
                        
                              b)
                           
                           
                              I bilag III foretages følgende ændringer:
                              
                                          i)
                                       
                                       
                                          I del A indsættes følgende punkt:
                                          
                                                      »10a)
                                                   
                                                   
                                                      for Republikken Kroatien: »dioničko društvo«, »društvo za uzajamno osiguranje««.
                                                   
                                                
                                    
                                          ii)
                                       
                                       
                                          I del B indsættes følgende punkt:
                                          
                                                      »10a)
                                                   
                                                   
                                                      for Republikken Kroatien: »dioničko društvo«, »društvo za uzajamno osiguranje««.
                                                   
                                                
                                    
                                          iii)
                                       
                                       
                                          I del C indsættes følgende punkt:
                                          
                                                      »10a)
                                                   
                                                   
                                                      for Republikken Kroatien: »dioničko društvo««.